**Zmluva o dielo**

uzatvorená podľa ustanovenia § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len ***„Obchodný zákonník“***) a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ alebo „ZVO“) (ďalej len ako ***„Zmluva“***)

medzi nasledovnými zmluvnými stranami

**Názov:** **Slovenská republika** zastúpená

 **Ministerstvom zdravotníctva Slovenskej republiky**

Sídlo: Limbová 2, 837 52 Bratislava, Slovenská republika

IČO: 00 165 565

DIČ:

IČ DPH:

Konajúce prostredníctvom: MUDr. Vladimír Lengvarský, MPH, minister

Bankové spojenie: Štátna pokladnica

Číslo účtu – IBAN:

(ďalej lenako ***„Objednávateľ“***)

 a

**Názov:**

Sídlo:

IČO:

DIČ:

IČ DPH:

Zastúpený:

Bankové spojenie:

Číslo účtu – IBAN:

(ďalej len ***„Zhotoviteľ“***)

(Objednávateľ a Zhotoviteľ spolu ďalej ako ***„Zmluvné strany“***, samostatne ďalej ako ***„Zmluvná strana“***).

**Článok I**

**Úvodné ustanovenia**

1. Objednávateľ  ako prijímateľ nenávratného finančného príspevku z Operačného programu Integrovaná infraštruktúra za účelom zabezpečenia plnenia svojich úloh obstaráva službu postupom stanoveným zákonom o verejnom obstarávaní.
2. Uzatvorenie tejto Zmluvy je výsledkom zadávania nadlimitnej zákazky postupom verejnej súťaže podľa zákona o verejnom obstarávaní na predmet „**Vytvorenie a realizácia projektu v oblasti informačnej a kybernetickej bezpečnosti**“, ktorej Oznámenie o vyhlásení verejného obstarávania bolo uverejnené v Úradnom vestníku Európskej únie zo dňa xx.xx.xxxx pod číslom xxx-xxxxxx a vo Vestníku verejného obstarávania č. xx/2021 dňa xx.xx.xxxx pod značkou xxxxx – MST (ďalej len „verejné obstarávanie“) medzi Objednávateľom, ktorý je verejným obstarávateľom a Zhotoviteľom, ktorý bol vo verejnom obstarávaní vyhodnotený ako úspešný uchádzač.
3. Objednávateľ je podľa zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej len ***„ZoKB“***) prevádzkovateľom základnej služby, ako aj ústredným orgánom v oblasti kybernetickej bezpečnosti, ktorý zodpovedá za zabezpečenie kybernetickej bezpečnosti v sektore zdravotníctva. Objednávateľ podľa zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov (ďalej len ***„ZoITVS“***) vykonáva ako orgán riadenia správu informačných technológií verejnej správy vo svojej pôsobnosti.

1. Objednávateľ ako prevádzkovateľ základnej služby je v zmysle ZoKB povinný prijať bezpečnostné opatrenia a zdokumentovať prijaté bezpečnostné opatrenia v bezpečnostnej dokumentácii za účelom zabezpečenia kybernetickej bezpečnosti počas životného cyklu sietí a informačných systémov.
2. Objednávateľ vyhlasuje, že spĺňa všetky podmienky a požiadavky stanovené v Zmluve a je oprávnený a spôsobilý uzatvoriť túto Zmluvu a riadne plniť záväzky v nej obsiahnuté.
3. Objednávateľ je zároveň prijímateľom nenávratného finančného príspevku na realizáciu aktivít projektu bližšie špecifikovaného v tomto bode tohto článku Zmluvy, ktorý je predmetom schválenej žiadosti o nenávratný finančný príspevok:

|  |  |
| --- | --- |
| Názov projektu: | Rozvoj governance a úrovne informačnej a kybernetickej bezpečnosti v podsektore VS – Ministerstvo zdravotníctva Slovenskej republiky |
| Kód projektu v ITMS2014+: | 311071BNT5 |
| Výzva - kód Výzvy: | OPII-2021/7/16-DOP |
| Použitý systém financovania: | predfinancovanie, refundácia, kombinácia týchto systémov |

 (ďalej len ako ***„projekt“***).

1. Zhotoviteľ vyhlasuje, že disponuje všetkými oprávneniami požadovanými príslušnými orgánmi a/alebo vyžadovanými príslušnými právnymi predpismi a že má k dispozícii nevyhnutné kapacity a technické možnosti na riadne a včasné zhotovenie diela podľa podmienok dohodnutých v tejto Zmluve.

**Článok II**

 **Predmet Zmluvy**

1. Zhotoviteľ sa zaväzuje zhotoviť dielo: **„Vytvorenie a realizácia projektu v oblasti informačnej a kybernetickej bezpečnosti“** (ďalej len ***„dielo“***) pre Objednávateľa riadne a včas, na svoje náklady a na svoje nebezpečenstvo, podľa podmienok dohodnutých v tejto Zmluve a takto vypracované dielo odovzdať Objednávateľovi.
2. Objednávateľ sa zaväzuje riadne a včas dielo prevziať a zaplatiť zaň dohodnutú cenu podľa čl. X. Zmluvy a podľa platobných podmienok dohodnutých v tejto Zmluve.
3. Zhotoviteľ súhlasí, že vypracované dielo môže Objednávateľ bezodplatne použiť ako podklad pre ďalšie potreby Objednávateľa.

**Článok III**

**Rozsah a obsah predmetu plnenia**

1. Zhotoviteľ sa zaväzuje zhotoviť dielo v rozsahu definovanom v tomto článku Zmluvy. Podrobná špecifikácia diela je uvedená v Prílohe č. 1 Zmluvy, ktorá tvorí jej neoddeliteľnú súčasť.
2. Zhotoviteľ sa zaväzuje zhotoviť dielo v nasledovnom rozsahu:
3. Analýza aktuálneho stavu v oblasti riadenia informačnej a kybernetickej bezpečnosti a jeho zosúladenie s požiadavkami ZoKB a ZoITVS a príslušnými vykonávacím právnymi predpismi.
4. Analýza relevantných rizík (ďalej len “AR”) a analýza dopadov (ďalej len “BIA”) zameraná na 3 úrovne:
5. Ministerstvo zdravotníctva Slovenskej republiky (ďalej len ***„MZ SR“***) v postavení prevádzkovateľa základnej služby podľa ZoKB a orgánu riadenia v oblasti informačných technológií verejnej správy v zmysle ZoITVS,
6. MZ SR v postavení ústredného orgánu sektoru zdravotníctvo podľa ZoKB,
7. 79 organizácií v zakladateľskej, zriaďovateľskej a akcionárskej pôsobnosti MZ SR ako celok, ktoré sú prevádzkovateľom základnej služby v zmysle ZoKB.
8. Podľa čl. III. ods. 2 písm. a) tejto Zmluvy bude vytvorený prehlaď identifikovaných rizík s návrhom možných opatrení na ich minimalizáciu na všetkých úrovniach, vrátane
9. identifikácie aktív a ohodnotenia ich kritickosti,
10. klasifikácie aktív a kategorizácie informačných systémov (ďalej len ***„IS”***) a sietí,
11. identifikácie hrozieb a vektorov útokov,
12. analýzy potenciálnych dopadov,
13. identifikácie rizík na základe pravdepodobností výskytu hrozieb a možných dopadov,
14. identifikácie existujúcich opatrení a reziduálnych rizík,
15. návrhu bezpečnostných opatrení na mitigáciu identifikovaných rizík.
16. Na základe AR a BIA podľa čl. III. ods. 2 písm. b) tejto Zmluvy spracovanie stratégie informačnej a kybernetickej bezpečnosti pre MZ SR v postavení prevádzkovateľa základnej služby a sektor zdravotníctvo v zmysle ZoKB vrátane roadmapy (akčného plánu) na implementáciu navrhnutých opatrení.

1. Vypracovanie podkladov pre MZ SR v oblasti riadenia rizík (o ich akceptácii alebo prijatí adekvátnych opatrení na ich zníženie alebo úplnú elimináciu).
2. Vypracovanie interných riadiacich aktov a interných dokumentov pre relevantné oblasti riadenia podľa ZoKB a ZoITVS a im príslušných vykonávacích právnych predpisov.
3. Zavedenie klientskeho nástroja (modul) poskytnutého Ministerstvom investícií, regionálneho rozvoja a informatizácie Slovenskej republiky z projektu Centralizovaný manažment riadenia kybernetickej bezpečnosti verejnej správy (ďalej len “CMRKB”) pre evidenciu informačných aktív, ich klasifikácie, kategorizácie IS a sietí a riadenie identifikovaných rizík a incidentov do prostredia MZ SR.

**Článok IV**

**Práva a povinnosti Zmluvných strán**

1. Zhotoviteľ je povinný zhotoviť dielo riadne, včas, na svoje náklady, a to osobami odborne spôsobilými na poskytnutie služieb potrebných na zhotovenie diela.
2. Objednávateľ sa zaväzuje zaplatiť Zhotoviteľovi za riadne a včas zhotovené a odovzdané dielo cenu diela podľa čl. X Zmluvy.
3. Zhotoviteľ je povinný pri zhotovovaní diela postupovať v súlade s príslušnými právnymi predpismi, záujmami a cieľmi Objednávateľa, a s odbornou starostlivosťou.
4. Zhotoviteľ je povinný zhotoviť dielo podľa článku III tejto Zmluvy a odovzdať Objednávateľovi dielo spôsobom a v termíne uvedenom v tejto Zmluve.
5. Objednávateľ sa zaväzuje, že v priebehu zhotovovania diela poskytne Zhotoviteľovi v nevyhnutne potrebnom rozsahu súčinnosť, spočívajúcu najmä v poskytovaní informácií, doplňujúcich údajov, podkladov, vyjadrení, stanovísk a konzultačnej činnosti, ktorých potreba vznikne v čase plnenia predmetu tejto Zmluvy. Súčinnosť poskytuje Objednávateľ Zhotoviteľovi bezodkladne, najneskôr do 10 pracovných dní odo dňa jej písomného vyžiadania Zhotoviteľom. Pre účely tohto bodu písomnou formou vyžiadania je aj e-mailová komunikácia uskutočnená medzi oprávnenými osobami Zmluvných strán podľa článku IX Zmluvy.
6. Zhotoviteľ je povinný počas plnenia predmetu tejto Zmluvy dodržiavať pokyny Objednávateľa, ktoré nie sú v rozpore so Zmluvou a/alebo so všeobecne záväznými právnymi predpismi vzťahujúcimi sa na predmet Zmluvy. V prípade, ak bude niektorý z pokynov Objednávateľa v rozpore so Zmluvou a/alebo so všeobecne záväznými právnymi predpismi, je Zhotoviteľ povinný o tom bezodkladne písomne informovať oprávnenú osobu Objednávateľa podľa článku IX Zmluvy.
7. Zhotoviteľ je povinný podľa potreby Objednávateľa zúčastňovať sa na rokovaniach k plneniu predmetu Zmluvy.
8. Zhotoviteľ je povinný oznámiť Objednávateľovi všetky okolnosti, ktoré zistil pri plnení predmetu tejto Zmluvy a ktoré môžu mať vplyv na zmenu cieľov a záujmov Objednávateľa v súvislosti so zhotovením diela.
9. Zhotoviteľ je povinný informovať Objednávateľa o každej skutočnosti, ktorá by mala vplyv na termín zhotovenia a odovzdania diela.
10. Porušenie povinnosti Objednávateľa uvedenej v čl. IV ods. 5 tejto Zmluvy, ktoré preukázateľne spôsobí omeškanie na strane Zhotoviteľa, oprávňuje Zhotoviteľa k úprave času plnenia predmetu zmluvy podľa čl. V. ods. 1 tejto Zmluvy, ktoré bude úmerne zodpovedať omeškaniu spôsobeného Objednávateľom.
11. Zhotoviteľ sa zaväzuje zhotoviť dielo, ktoré je v čase jeho odovzdania v súlade so všeobecne záväznými právnymi prepisy platnými a účinnými, najmä so ZoKB a ZoITV, príslušnými vykonávacími vyhláškami Národného bezpečnostného úradu a platnými technickými normami.
12. Zhotoviteľ zodpovedá Objednávateľovi za celú činnosť súvisiacu so zhotovením diela podľa tejto Zmluvy, ako aj za porušenie alebo zanedbanie povinnosti svojich subdodávateľov pri realizácii časti diela.
13. Zhotoviteľ nie je oprávnený postúpiť práva a záväzky vyplývajúce zo Zmluvy na tretiu osobu, ani svoje pohľadávky voči Objednávateľovi bez predchádzajúceho súhlasu Objednávateľa.
14. Zhotoviteľ berie na vedomie, že cena za zhotovenie diela tvoriaceho predmet tejto Zmluvy je financovaná z fondov Európskej únie. Na použitie týchto prostriedkov, kontrolu použitia týchto prostriedkov a vymáhanie ich neoprávneného použitia alebo zadržania sa vzťahuje režim upravený v osobitných predpisoch (najmä zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov).Podpisom tejto Zmluvy sa Zhotoviteľ stáva súčasťou systému finančného riadenia štrukturálnych fondov. Zhotoviteľ sa zaväzuje strpieť výkon kontroly/ auditu/ kontroly na mieste súvisiacom s plnením predmetu zmluvy kedykoľvek počas platnosti a účinnosti Zmluvy o poskytnutí nenávratného finančného príspevku a je povinný poskytnúť oprávneným osobám všetku potrebnú súčinnosť pre riadne vykonanie kontroly alebo auditu alebo kontroly na mieste súvisiacom s plnením predmetu zmluvy. Oprávnenými osobami na výkon kontroly alebo auditu alebo overovania sú najmä:
15. poskytovateľ nenávratného finančného príspevku a ním poverené osoby,
16. útvar vnútorného auditu resp. finančnej kontroly poskytovateľa, ako aj riadiaceho a/alebo sprostredkovateľského orgánu a ním poverené osoby,
17. Najvyšší kontrolný úrad Slovenskej republiky, Úrad pre verejné obstarávanie, Úrad vládneho auditu, Certifikačný orgán a nimi poverené osoby,
18. Orgán auditu, jeho spolupracujúce orgány a nimi poverené osoby,
19. splnomocnení zástupcovia Európskej komisie a Európskeho dvora audítorov,
20. orgán zabezpečujúci ochranu finančných záujmov EÚ,
21. osoby prizvané orgánmi uvedenými v písm. a) až f) v súlade s právnymi predpismi Slovenskej republiky a právnymi aktmi Európskej únie.
22. Zhotoviteľ a jeho subdodávatelia berú na vedomie, že výkon kontroly/auditu/ kontroly na mieste súvisiacom s plnením predmetu zmluvy, sa môže týkať Zhotoviteľa, ako aj jeho subdodávateľov. Zhotoviteľ a jeho subdodávatelia berú na vedomie, že v súvislosti s povinnosťou strpieť výkonom kontroly/ auditu/ kontroly na mieste súvisiacom s plnením predmetu zmluvy, poskytovaním súčinnosti pri výkone kontroly/ auditu/ kontroly na mieste súvisiacom s plnením predmetu zmluvy, alebo akýmikoľvek úkonmi týkajúcimi sa výkonu kontroly/ auditu/ kontroly na mieste súvisiacom s plnením predmetu zmluvy, Zhotoviteľ ani jeho subdodávatelia nemajú nárok na odmenu, náhradu ani na iné plnenie.
23. Zhotoviteľ je povinný rešpektovať právo osôb oprávnených na výkon kontroly/ auditu/ kontroly na mieste súvisiacom so službami vstupovať do objektov a prevádzok Zhotoviteľa, ak uvedené súvisí s predmetom Zmluvy a taktiež je povinný rešpektovať právo osôb oprávnených na výkon kontroly/auditu/ kontroly na mieste súvisiacom so službami požadovať od Zhotoviteľa predloženie originálnych dokladov a inej dokumentácie potrebnej pre riadne vykonanie kontroly/auditu/kontroly na mieste súvisiacom so službami.
24. Zhotoviteľ sa zaväzuje prijať opatrenia na nápravu nedostatkov zistených kontrolou/auditom/ kontrolou na mieste súvisiacom s poskytovaním služieb v zmysle Správy z kontroly, v lehote stanovenej osobami oprávnenými na výkon kontroly/auditu/ kontroly na mieste súvisiacom so službami a zároveň zaslať Objednávateľovi informáciu o splnení opatrení prijatých na nápravu zistených nedostatkov bezodkladne po ich splnení.
25. Zhotoviteľ sa zaväzuje, že počas platnosti a/alebo účinnosti tejto Zmluvy je zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, a že bude plniť všetky povinnosti vyplývajúce z predmetného zákona. V prípade, ak Zhotoviteľ použije na plnenie podľa tejto Zmluvy subdodávateľov, títo sú rovnako povinní byť počas platnosti a/alebo účinnosti tejto Zmluvy zapísaní v registri partnerov verejného sektora a plniť všetky povinnosti vyplývajúce im z tohto zákona, ak je to relevantné.

**Článok V**

**Čas a miesto plnenia**

1. Zhotoviteľ sa zaväzuje zhotoviť dielo v rozsahu vymedzenom v čl. III. tejto Zmluvy do šiestich mesiacov od nadobudnutia účinnosti tejto Zmluvy
2. Ak sa Zmluvné strany nedohodnú inak, miestom plnenia predmetu Zmluvy je sídlo Objednávateľa a pracovisko na Bárdošovej ulici č. 2, 831 01 Bratislava.

**Článok VI**

**Podmienky plnenia diela a akceptácia výstupov**

1. Jednotlivé alebo čiastkové plnenia diela bude Zhotoviteľ odovzdávať Objednávateľovi a Objednávateľ ich bude priebežne preberať od Zhotoviteľa v priebehu zhotovovania diela v zmysle čl. V tejto Zmluvy.
2. Zmluvné strany sa dohodli, že vykonanie diela bude Zhotoviteľ realizovať na základe časového harmonogramu plnenia predmetu zmluvy (ďalej len “časový harmonogram”) spracovaného Zhotoviteľom. Zhotoviteľ je povinný predložiť Objednávateľovi na odsúhlasenie časový harmonogram realizácie diela do piatich (5) pracovných dní od nadobudnutia účinnosti tejto Zmluvy. Časový harmonogram vychádza z jednotlivých činností uvedených v špecifikácii diela podľa prílohy č. 1 tejto Zmluvy a termínu na odovzdanie diela Objednávateľovi. Objednávateľ má právo zaslať zhotoviteľovi pripomienky k časovému harmonogramu v lehote do troch (3) pracovných dní odo dňa jeho predloženia Objednávateľovi. Objednávateľ je povinný prijať a zapracovať pripomienky objednávateľa v lehote troch (3) pracovných dní od dňa ich doručenia. Zhotoviteľ sa zaväzuje realizovať dielo v súlade s časovým harmonogramom. Objednávateľ bezodkladne, najneskôr do 10 pracovných dní od doručenia jednotlivého alebo čiastkového plnenia diela podľa Článku III Zmluvy uplatní voči Zhotoviteľovi vady  odovzdaného predmetu plnenia alebo jeho časti formou šifrovaného prenosu údajov (ďalej len “zabezpečený spôsob”) prostredníctvom elektronickej pošty oprávnených osôb v zmysle čl. IX tejto Zmluvy. Zhotoviteľ je povinný pri vyhotovení diela riadiť sa ustanoveniami tejto Zmluvy a odstrániť uplatnené vady diela Objednávateľom.
3. O odovzdaní zhotoveného diela alebo čiastkového plnenia zmluvné strany vyhotovia preberací protokol, v ktorom uvedú vady zhotoveného diela. Neuplatnenie vád Objednávateľom nie je prekážkou ich neskoršieho uplatnenia voči Zhotoviteľovi a z nich vyplývajúcich nárokov voči Zhotoviteľovi.
4. Preberací protokol podpisujú oprávnené osoby za Zmluvné strany podľa čl. IX tejto Zmluvy.
5. Nebezpečenstvo vzniku škody a vlastnícke právo k dielu vytvorenému a odovzdanému na základe tejto Zmluvy prechádza na Objednávateľa dňom podpisu preberacieho protokolu k dielu v zmysle ods. 3 tohto článku Zmluvy. V prípade uplatnenia vád Objednávateľom vlastnícke právo a nebezpečenstvo vzniku škody prechádza na objednávateľa až po odstránení uplatnených vád.
6. Preberací protokol sa vyhotovuje v 4 (štyroch) vyhotoveniach, z ktorých 2 (dve) vyhotovenia sa určené pre Objednávateľa a 2 (dve) vyhotovenia sú určené pre Zhotoviteľa.
7. Zhotoviteľ sa zaväzuje odovzdať dielo Objednávateľovi v slovenskom jazyku elektronicky spracovávané na dátovom nosiči (CD/DVD, USB kľúč, externý prenosný pevný disk s primeranou kapacitou a rozhraním nim. USB 3.0 alebo vyšším a pod.) alebo zabezpečeným spôsobom prostredníctvom elektronickej pošty na e-mailovú adresu oprávnenej osoby určenej v zmysle čl. IX ods. 2 tejto Zmluvy. Predmet Zmluvy bude Zhotoviteľom odovzdaný  vo forme, ktorá umožní jeho ďalšie využitie a spracovanie.

**Článok VII**

**Subdodávatelia a kľúčoví experti**

1. Zhotoviteľ je oprávnený zabezpečiť plnenie predmetu tejto Zmluvy výlučne prostredníctvom subdodávateľov uvedených v Prílohe č. 3 tejto Zmluvy a v súlade s podmienkami tejto Zmluvy. Znenie podľa predchádzajúcej vety sa nevzťahuje na subdodávateľov tovarov. Zhotoviteľ je povinný oboznámiť všetkých svojich subdodávateľov s podmienkami plnenia tejto Zmluvy a zabezpečiť dodržiavanie povinností vyplývajúcich z tejto Zmluvy subdodávateľmi Zhotoviteľa. Zhotoviteľ zodpovedá za každé plnenie subdodávateľa v rozsahu, ako keby plnenie poskytoval sám. Možnosťou využitia subdodávateľov nie je dotknutá zodpovednosť Zhotoviteľa za riadne plnenie predmetu Zmluvy.
2. Na poskytovanie plnení subdodávateľmi Zhotoviteľa má Zhotoviteľ za podmienok dohodnutých v tejto Zmluve právo uzatvárať subdodávateľské zmluvy, čím nie je dotknutá zodpovednosť Zhotoviteľa za plnenie predmetu tejto Zmluvy. Zhotoviteľ je povinný odovzdávať Objednávateľovi plnenia sám, na svoju zodpovednosť, v dohodnutom čase, v dohodnutej kvalite a mieste plnenia.
3. V prípade, ak bude Zhotoviteľ plniť predmet tejto Zmluvy prostredníctvom subdodávateľov, ktorí majú povinnosť zapisovať sa do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, musia byť v čase uzavretia tejto Zmluvy v registri partnerov verejného sektora zapísaní, a to počas celého trvania tejto Zmluvy, ak je to relevantné.
4. Ak bude Zhotoviteľ pri plnení Zmluvy využívať subdodávateľov, je povinný uviesť v Prílohe č. 3 tejto Zmluvy zoznam subdodávateľov s ich identifikačnými údajmi v rozsahu:
5. meno a priezvisko alebo obchodné meno, resp. názov,
6. adresa pobytu alebo sídlo,
7. IČO alebo dátum narodenia, ak nebolo pridelené IČO alebo sa jedná o fyzickú osobu
8. podiel plnenia na tejto Zmluve v percentuálnom vyjadrení vrátane uvedenia predmetu plnenia,
9. údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.

1. V prípade zmeny subdodávateľa je možné takúto zmenu vykonať len uzatvorením písomného dodatku k tejto Zmluve, po nadobudnutí jeho účinnosti. Zhotoviteľ je povinný písomne požiadať Objednávateľa o uzatvorenie dodatku, predmetom ktorého bude zmena subdodávateľa, pričom návrh takéhoto dodatku, spolu s aktualizovanou Prílohou č. 3 predloží Zhotoviteľ Objednávateľovi písomne, najneskôr pätnásť (15) pracovných dní vopred, pred plánovaným využitím subdodávateľa. Zhotoviteľ je povinný písomne požiadať Objednávateľa o uzatvorenie dodatku, predmetom ktorého bude zmena akýchkoľvek údajov uvedených v Prílohe č. 3 tejto Zmluvy, pričom návrh takéhoto dodatku, spolu s aktualizovanou Prílohou č. 3 predloží Zhotoviteľ Objednávateľovi písomne, a to najneskôr pätnásť (15) pracovných dní odo dňa kedy sa o tejto zmene dozvedel, alebo mohol dozvedieť.
2. Zhotoviteľ je oprávnený s predchádzajúcim písomným súhlasom Objednávateľa zmeniť subdodávateľa počas trvania tejto Zmluvy, pričom zmenou sa rozumie výmena subdodávateľa uvedeného v Prílohe č. 3 tejto Zmluvy za nového subdodávateľa, navýšenie podielu subdodávok subdodávateľa alebo vstup ďalšieho nového subdodávateľa do plnenia predmetu Zmluvy. Objednávateľ nie je oprávnený udeliť nesúhlas so zmenou subdodávateľa bez uvedenia dôvodu. V prípade, ak Zhotoviteľ preukazoval vo verejnom obstarávaní splnenie podmienok účasti ekonomického a finančného postavenia a/alebo technickej spôsobilosti alebo odbornej spôsobilosti prostredníctvom subdodávateľa, ktorého sa návrh na zmenu týka, musí aj novo navrhovaný subdodávateľ spĺňať predmetnú podmienku účasti.
3. V prípade zmeny subdodávateľa podľa tohto článku Zmluvy, je Zhotoviteľ povinný najneskôr pätnásť (15) pracovných dní pred zmenou subdodávateľa písomne oznámiť Objednávateľovi zmenu subdodávateľa a v tomto oznámení uviesť minimálne nasledujúce informácie a predložiť nasledujúce dokumenty:
* podiel plnenia, ktorý má Zhotoviteľ v úmysle zadať novému subdodávateľovi, vrátane označenia predmetu subdodávok, ktoré má subdodávateľ vykonať,
* identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia,
* dôkazy preukazujúce skutočnosť, že navrhovaný subdodávateľ spĺňa podmienky účasti ekonomického a finančného postavenia a/alebo technickej spôsobilosti alebo odbornej spôsobilosti, v prípade, ak Zhotoviteľ preukazoval vo verejnom obstarávaní splnenie podmienok účasti ekonomického a finančného postavenia a/alebo technickej spôsobilosti alebo odbornej spôsobilosti prostredníctvom subdodávateľa, ktorého sa návrh na zmenu týka.
1. Objednávateľ je povinný písomne vyjadriť svoje stanovisko k zmene subdodávateľa bez zbytočného odkladu po doručení písomnej žiadosti Zhotoviteľa o jeho zmenu. Objednávateľ nie je oprávnený udeliť nesúhlas so zmenou alebo doplnením subdodávateľov bez uvedenia dôvodu.
2. Zhotoviteľ je oprávnený vykonávať Dielo výlučne prostredníctvom kľúčových expertov uvedených v zozname kľúčových expertov podieľajúcich sa na vykonávaní Diela (ďalej len „**Zoznam kľúčových expertov a znenie podmienok účasti podľa § 34 ods. 1 písm. g) zákona o verejnom obstarávaní**“), ktorý tvorí Prílohu č. 4 tejto Zmluvy. Príloha č. 4 tejto Zmluvy obsahuje informácie v rozsahu meno, priezvisko a kľúčová pozícia experta, ktorú bude konkrétny kľúčový expert pri plnení Zmluvy vykonávať a sumár podmienok účasti stanovených vo verejnej súťaži.
3. V prípade zmeny kľúčového experta je možné takúto zmenu vykonať len uzatvorením dodatku k tejto Zmluve, po nadobudnutí jeho účinnosti. Zhotoviteľ je povinný písomne požiadať Objednávateľa o uzatvorenie dodatku, predmetom ktorého bude zmena kľúčového experta, pričom návrh takéhoto dodatku, spolu s aktualizovanou Prílohou č. 4 predloží Zhotoviteľ Objednávateľovi písomne, najneskôr pätnásť (15) pracovných dní vopred, pred plánovaným využitím kľúčového experta. V prípade zmeny a/alebo doplnenia kľúčového experta počas trvania Zmluvy je Zhotoviteľ povinný najneskôr pätnásť (15) pracovných dní pred jeho zmenou a/alebo doplnením písomne oznámiť Objednávateľovi zmenu a/alebo doplnenie kľúčového experta a prostredníctvom tohto oznámenia predložiť Objednávateľovi aktualizovaný Zoznam kľúčových expertov, a zároveň doklady slúžiace na preukázanie splnenia podmienky účasti podľa § 34 ods. 1 písm. g) zákona o verejnom obstarávaní, a to v rozsahu stanovenom vo verejnej súťaži vo vzťahu ku konkrétnej pozícii kľúčového experta a uvedenom v Prílohe č. 4 tejto zmluvy. Objednávateľ nie je oprávnený udeliť nesúhlas so zmenou kľúčového experta bez uvedenia dôvodu.

**Článok VIII**

**Mlčanlivosť a ochrana osobných údajov**

1. Zmluvné strany sú povinné zachovávať mlčanlivosť o informáciách, ktoré získali v súvislosti s plnením tejto Zmluvy a získané informácie nesmú ďalej použiť na iné účely ako plnenie predmetu Zmluvy, okrem prípadu poskytnutia informácií odborným poradcom Zhotoviteľa (vrátane právnych, účtovných, daňových a iných poradcov alebo audítorov), ktorí sú viazaní všeobecnou povinnosťou mlčanlivosti na základe osobitných právnych predpisov alebo sú povinní zachovávať mlčanlivosť na základe písomnej dohody so Zhotoviteľom alebo subdodávateľom Zhotoviteľa, ak sa podieľa na plnení predmetu tejto Zmluvy a ak je to potrebné na účely plnenia zmluvných povinností Zhotoviteľa podľa tejto Zmluvy.
2. V prípade, ak Zhotoviteľ poruší povinnosť mlčanlivosti zaväzuje sa uhradiť Objednávateľovi celý preukázaný a odôvodnený rozsah škôd spôsobených týmto porušením.
3. Povinnosť Zhotoviteľa a Objednávateľa zachovávať mlčanlivosť o informáciách, ktoré získali v súvislosti s plnením tejto Zmluvy sa nevzťahuje na informácie, ktoré:
4. boli zverejnené už pred uzavretím tejto Zmluvy;
5. sa stanú všeobecne a verejne dostupné po podpise tejto Zmluvy z iného dôvodu ako z dôvodu porušenia povinností podľa tejto Zmluvy;
6. majú byť sprístupnené na základe povinnosti stanovenej zákonom, rozhodnutím súdu, prokuratúry alebo na základe iného záväzného rozhodnutia príslušného orgánu;
7. boli získané Zhotoviteľom, resp. Objednávateľom od tretej strany, ktorá ich legitímne získala alebo vyvinula a ktorá nemá žiadnu povinnosť, ktorá by obmedzovala ich zverejňovanie.
8. Zhotoviteľ sa pri realizácii plnenia podľa tejto Zmluvy zaväzuje dodržiavať všetky povinnosti vyplývajúce zo zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len ***„zákon o ochrane osobných údajov“***) a nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len ***„GDPR“***).
9. Zhotoviteľ preukázateľne poučí svojich zamestnancov a subdodávateľov realizujúcich dielo o povinnosti:
	1. zachovávať mlčanlivosť o informáciách, s ktorými počas poskytovania služieb Objednávateľovi prišli do styku, a to aj po ukončení pracovného alebo obdobného pomeru,
	2. zachovávať mlčanlivosť o údajoch, vrátane osobných údajoch, s ktorými počas poskytovania služieb Objednávateľovi prišli do styku. Údaje, vrátane osobných údajov, ku ktorým počas plnenia tejto Zmluvy prišiel Zhotoviteľ do styku, nesmie ďalej spracúvať ani ich využiť pre vlastnú potrebu.

**Článok IX**

**Oprávnené osoby**

1. Zhotoviteľ sa zaväzuje do piatich (5) pracovných dní od podpisu tejto Zmluvy určiť oprávnenú osobu, ktorá bude počas účinnosti tejto Zmluvy oprávnená konať za Zhotoviteľa v určených záležitostiach súvisiacich s plnením predmetu tejto Zmluvy a v tej istej lehote oznámiť Objednávateľovi jej meno, kontaktné údaje a e-mailovú adresu.
2. Objednávateľ sa zaväzuje do piatich (5) pracovných dní od podpisu tejto Zmluvy určiť oprávnenú osobu, ktorá bude počas účinnosti tejto Zmluvy oprávnená konať za Objednávateľa v určených záležitostiach súvisiacich s plnením predmetu tejto Zmluvy a v tej istej lehote oznámiť Zhotoviteľovi jej meno, kontaktné údaje a e-mailovú adresu.
3. Zmluvné strany sa dohodli, že ich vzájomná komunikácia ohľadom akejkoľvek záležitosti týkajúcej sa plnenia predmetu tejto Zmluvy bude vykonávaná prostredníctvom oprávnených osôb Zmluvných strán.
4. Zmena oprávnených osôb Zmluvných strán v zmysle tohto článku Zmluvy sa vykoná doručením oznámenia o zmene oprávnenej osoby druhej Zmluvnej strane prostredníctvom elektronickej pošty.

**Článok X**

**Cena diela a platobné podmienky**

1. Cena diela je stanovená na základe výsledkov postupu zadávania nadlimitnej zákazky postupom verejnej súťaže podľa zákona o verejnom obstarávaní na predmet „Vytvorenie a realizácia projektu v oblasti informačnej a kybernetickej bezpečnosti“, vzájomnou dohodou zmluvných strán podľa zákona č. 18/1996 Z. z. o cenách v znení neskorších predpisov a  vyhlášky č. 87/1996 Z. z., ktorou sa vykonáva zákon o cenách v znení neskorších predpisov. Zmluvné strany sa dohodli na určení maximálnej ceny za riadne a včasné zhotovenie diela na základe tejto Zmluvy v hodnote [●],- EUR bez DPH, t. j. [●],- EUR (slovom: ) vrátane DPH, pričom uvedená maximálna celková cena predmetu Zmluvy je bez možnosti jej navýšenia zahŕňajúca akékoľvek a všetky náklady na zhotovenie diela podľa tejto Zmluvy (ďalej len ***„Cena diela“***). Cena diela je konečná a nemenná. Cena diela je bližšie špecifikovaná v Prílohe č. 2 tejto Zmluvy. **Predmet zmluvy je z časti financovaný zo zdrojov Objednávateľa a z časti je financovaný z fondov EÚ.**
2. Objednávateľ neposkytuje Zhotoviteľovi žiaden preddavok, ani zálohové platby. Cena diela predstavuje odplatu za splnenie všetkých zmluvných záväzkov Zhotoviteľa vyplývajúcich z tejto Zmluvy a zahŕňa všetky náklady a výdavky Zhotoviteľa na riadne a včasné zhotovenie diela, resp. jeho jednotlivých častí (čiastkových plnení) podľa tejto Zmluvy.
3. Cena za plnenie tejto Zmluvy bude zo strany Zhotoviteľa fakturovaná po prevzatí predmetu Zmluvy ako celku, t. j. po podpísaní preberacieho protokolu oboma Zmluvnými stranami.
4. Splatnosť faktúr je 60 (šesťdesiat) kalendárnych dní odo dňa ich doručenia Objednávateľovi. Objednávateľ je povinný uhradiť Zhotoviteľovi fakturovanú sumu prevodom na bankový účet Zhotoviteľa uvedený v záhlaví tejto Zmluvy. Faktúra sa považuje za uhradenú dňom pripísania fakturovanej sumy na účet Zhotoviteľa.
5. Faktúra musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov a podľa zákona č. 431/2002 Z. z. o účtovníctve v znení neskorších predpisov a taktiež číslo tejto Zmluvy a jej názov, vrátane označenia jej predmetu. V prípade jej neúplnosti alebo nesprávnosti je Objednávateľ oprávnený vrátiť faktúru Zhotoviteľovi na opravu alebo doplnenie; v takom prípade nová lehota splatnosti začne plynúť až dňom doručenia opravenej faktúry Objednávateľovi.
6. Zmluvné strany sa dohodli, že Zhotoviteľ nie je oprávnený bez predchádzajúceho písomného súhlasu Objednávateľa postúpiť na tretiu osobou a ani založiť akékoľvek svoje pohľadávky vzniknuté na základe alebo v súvislosti s touto Zmluvou alebo plnením záväzkov podľa tejto Zmluvy.
7. V prípade omeškania Objednávateľa so zaplatením ceny diela podľa tejto Zmluvy, je Zhotoviteľ oprávnený požadovať zaplatenie úrokov z omeškania, ktoré je Zhotoviteľ oprávnený Objednávateľovi účtovať v sadzbe stanovenej všeobecne záväznými právnymi predpismi platnými a účinnými na území Slovenskej republiky v čase vyúčtovania úrokov z omeškania.

**Článok XI**

**Záruka a zmluvné pokuty**

1. Zhotoviteľ sa zaväzuje, že dielo bude zhotovené v rozsahu podľa Článku III tejto Zmluvy, v súlade s aktuálne účinnými technickými normami a všeobecne záväznými právnymi predpismi. Zhotoviteľ sa zaväzuje, že v čase odovzdania diela bude dielo v jeho výlučnom vlastníctve a nebude zaťažené žiadnymi právami tretích osôb.
2. Zhotoviteľ poskytuje záruku za odbornú úroveň diela v súlade so všeobecne záväznými právnymi predpismi platnými v čase vyhotovenia diela podľa tejto Zmluvy v dĺžke dvadsaťštyri (24) mesiacov odo dňa podpísania preberacieho protokolu oprávnenými osobami Zmluvných strán. Zmluvné strany sa dohodli, že počas záručnej doby má Objednávateľ právo požadovať od Zhotoviteľa bezplatné odstránenie vád a Zhotoviteľ je povinný vady bezplatne odstrániť.
3. Záruky sa nevzťahujú na zmeny v legislatíve, ktoré vznikli po protokolárnom prevzatí predmetu plnenia Zmluvy, na modifikácie, ktoré neuskutočnil Zhotoviteľ, alebo na nedostatky, ktoré vznikli v dôsledku zanedbania povinnosti Objednávateľa dodať pravdivé informácie a poskytnúť potrebnú súčinnosť.
4. Vadou sa pre účely tejto Zmluvy rozumie zhotovenie diela odchylne od požiadaviek Objednávateľa špecifikovaných v tejto Zmluve, Prílohe č. 1, ako aj v rozpore so všeobecne záväznými právnymi predpismi a platnými technickými normami.
5. V prípade, ak nie je podľa Objednávateľa dosiahnutá požadovaná kvalita diela alebo jeho časti, má Objednávateľ v rámci záruky poskytovanej Zhotoviteľom právo požadovať od Zhotoviteľa dopracovanie diela alebo jeho časti. Vady odovzdaného diela alebo jeho časti uplatní Objednávateľ voči Zhotoviteľovi písomne.
6. Zhotoviteľ do 10 pracovných dní odo dňa doručenia uplatnených vád diela zo strany Objednávateľa podľa bodu 5 tohto článku Zmluvy, odstráni vady diela alebo jeho časti bezodplatne. Ak ani po odstránení vád diela Zhotoviteľom nie je dosiahnutá požadovaná kvalita diela, má Objednávateľ právo odstúpiť od Zmluvy.
7. V prípade omeškania Zhotoviteľa s plnením predmetu Zmluvy má Objednávateľ právo uplatniť voči Zhotoviteľovi zmluvnú pokutu vo výške 0,1% z príslušnej časti nedodaného plnenia diela za každý začatý deň omeškania, maximálne do 100% zmluvnej Ceny diela.
8. V prípade porušenia povinnosti Zhotoviteľa článku VII ods. 9 prvej vety tejto Zmluvy je Objednávateľ oprávnený požadovať od Zhotoviteľa zaplatenie zmluvnej pokuty vo výške 2 000,00 EUR za každé jednotlivé porušenie predmetnej povinnosti, a to aj opakovane. Uplatnením zmluvnej pokuty nie je dotknutý nárok objednávateľa na náhradu škody v celom rozsahu.
9. Objednávateľ môže voči Zhotoviteľovi uplatniť inštitút zmluvnej pokuty vo výške 500 eur,- (slovom: päťsto eur) za každý jednotlivý prípad, ak Zhotoviteľ neodstráni vady diela alebo jeho časti v požadovaných termínoch špecifikovaných Objednávateľom.
10. Zmluvné strany sa dohodli, že zmluvná pokuta sa uplatňuje formou faktúry vystavenej Objednávateľom. Lehota na zaplatenie zmluvnej pokuty je 30 (tridsať) kalendárnych dní odo dňa doručenia faktúry na zaplatenie zmluvnej pokuty Zhotoviteľovi.
11. Zaplatenie zmluvnej pokuty nemá vplyv na nárok na náhradu škody vzniknutej v súvislosti s porušením zmluvných povinností, ktorú je možné vymáhať samostatne.
12. Zmluvné strany sa zaväzujú bez zbytočného odkladu upozorniť druhú Zmluvnú stranu na vzniknuté okolnosti vylučujúce zodpovednosť za škodu brániace riadnemu plneniu tejto Zmluvy. Zmluvné strany sa zaväzujú k vyvinutiu maximálneho úsilia k odvráteniu a prekonaniu okolností vylučujúcich zodpovednosť. Zmluvné strany sa dohodli, že ak niektorá Zmluvná strana bude mať informáciu o akejkoľvek skutočnosti alebo okolnosti, ktorá by mohla byť spôsobilá priamo či nepriamo zmariť alebo podstatne sťažiť plnenie predmetu tejto Zmluvy, je táto Zmluvná strana povinná bezodkladne o tejto skutočnosti alebo okolnosti informovať druhú Zmluvnú stranu.

**Článok XII**

**Autorské práva a licencie**

1. Odovzdané dielo je vo vlastníctve Objednávateľa a autorské práva k dielu patria Zhotoviteľovi. Licenciu podľa tohto článku zmluvy poskytuje Zhotoviteľ Objednávateľovi ako výhradnú licenciu, na akýkoľvek spôsob použitia diela a bez akéhokoľvek územného, časového alebo vecného obmedzenia. Objednávateľ má oprávnenie udeľovať sublicencie a postupovať licenciu tretím osobám len s predchádzajúcim súhlasom Zhotoviteľa.
2. Cena za poskytnutie licencie je zahrnutá v cene diela.
3. Zhotoviteľ v súlade s § 65 a nasl. zákona č. 185/2015 Z. z. Autorský zákon v znení neskorších predpisov udeľuje Objednávateľovi licenciu k autorsky chráneným častiam diela a k dielu ako celku. Objednávateľ je oprávnený najmä, na nasledovné použitie diela:
4. spracovanie diela,
5. zmena diela,
6. spojenie diela s iným dielom,
7. zaradenie diela do databázy podľa [*§ 131*](https://www.slov-lex.sk/pravne-predpisy/SK/ZZ/2015/185/#paragraf-131) zákona č. 185/2015 Z. z. Autorský zákon v znení neskorších predpisov,
8. vyhotovenie rozmnoženiny diela,
9. verejné rozširovanie originálu diela alebo rozmnoženiny diela
10. prevodom vlastníckeho práva,
11. vypožičaním,
12. nájmom,
13. uvedenie diela na verejnosti
14. verejným vystavením originálu diela alebo rozmnoženiny diela,
15. verejným vykonaním diela,
16. verejným prenosom diela.
17. Zhotoviteľ sa zaväzuje, že v plnom rozsahu preberá zodpovednosť za porušenie akýchkoľvek autorských alebo príbuzných práv alebo práv priemyselného a duševného vlastníctva Objednávateľa a tiež sa zaväzuje, že v plnom rozsahu odškodní Objednávateľa v prípade porušenia takýchto práv.
18. Zhotoviteľ zároveň vyhlasuje, že v prípade, že na tvorbu diela použil subdodávateľov, vysporiadal všetky právne záväzky týkajúce sa autorskoprávnej ochrany pred odovzdaním diela Objednávateľovi. V prípade uplatnenia akýchkoľvek nárokov subdodávateľov alebo tretích strán vyplývajúcich z porušenia autorských práv uplatnených po odovzdaní diela Objednávateľovi, nebude Objednávateľ zodpovedať za tieto nároky, resp. prípadnú škodu, ale zodpovednosť v plnej miere nesie Zhotoviteľ, ktorý sa zaviazal uvedené nároky vysporiadať ešte pred odovzdaním diela Objednávateľovi. Zhotoviteľ v uvedenom prípade plne zodpovedá za škodu spôsobenú Objednávateľovi, subdodávateľom alebo tretím osobám. Uvedené ustanovenie sa obdobne uplatní v prípade uplatnenia nárokov akýchkoľvek tretích osôb, ktoré nie sú subdodávateľom.
19. Zmluvné strany sa dohodli, že ukončením účinnosti tejto Zmluvy zostávajú práva a povinnosti podľa tohto článku nedotknuté.

**Článok XIII**

**Spôsob ukončenia Zmluvy**

1. Zmluvu je možné ukončiť okrem splnenia všetkých práv a povinností obidvoch Zmluvných strán aj písomnou dohodou Zmluvných strán, písomným odstúpením od Zmluvy niektorou Zmluvnou stranou alebo písomnou výpoveďou Zmluvnej strany.
2. Každá zo Zmluvných strán je oprávnená túto Zmluvu vypovedať, ak nastala prekážka, ktorá jej bráni v splnení jej zmluvných povinností, pričom takáto prekážka nastala nezávisle od jej vôle a nemožno rozumne predpokladať, že by druhá Zmluvná strana túto prekážku alebo jej následky odvrátila alebo prekonala,   resp., že by v čase vzniku Zmluvy túto prekážku predvídala. V takomto prípade je výpovedná lehota stanovená na dva (2) mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená druhej Zmluvnej strane.
3. Objednávateľ môže vypovedať Zmluvu aj bez udania dôvodu. Výpovedná lehota je v tomto prípade stanovená na tri (3) mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená Zhotoviteľovi.
4. V prípade ukončenia Zmluvy dohodou Zmluvných strán, Zmluva končí dňom uvedeným v tejto dohode. V dohode Zmluvné strany upravia ku dňu ukončenia Zmluvy svoje vzájomné nároky, ktoré Zmluvným stranám vznikli z plnenia zmluvných povinností alebo z ich porušenia druhou Zmluvnou stranou.
5. Ktorákoľvek zo strán môže od tejto Zmluvy odstúpiť, ak:
6. druhá strana závažným spôsobom porušila Zmluvu tým, že sa dopustila voči Zmluvnej strane nekalosúťažného konania;
7. ak napriek písomnému upozorneniu druhej Zmluvnej strany, neplní Zmluvná strana niektorú zo svojich povinností a neurobí nápravu ani v dodatočnej primeranej lehote, ktorá jej bola na to druhou Zmluvnou stranou poskytnutá.
8. Pre právnu úpravu odstúpenia od Zmluvy a vzájomných nárokov Zmluvných strán z neho vyplývajúcich primerane platia ustanovenia § 344 a nasl. Obchodného zákonníka.
9. Odstúpenie od Zmluvy musí mať písomnú formu, a jeho účinky nastávajú dňom doručenia Zmluvnej strane.
10. Objednávateľ je tiež oprávnený odstúpiť od tejto Zmluvy, ak
11. je Zhotoviteľ v omeškaní so zhotovením diela o viac ako 15 kalendárnych dní,
12. Zhotoviteľ opakovane porušil svoje zmluvné povinnosti uvedené v Zmluve, t. j. nezhotovil a neodovzdal dielo riadne a včas,
13. na Zhotoviteľa bol podaný návrh na vyhlásenie konkurzu, bol na jeho majetok vyhlásený konkurz alebo bol návrh na jeho vyhlásenie zamietnutý pre nedostatok majetku alebo bol zrušený konkurz z dôvodu, že majetok úpadcu nepostačuje na úhradu výdavkov a odmenu správcu konkurznej podstaty alebo vstúpil do likvidácie alebo bolo začaté konanie o reštrukturalizácii,
14. Zhotoviteľ pri plnení Zmluvy závažným spôsobom porušuje práva tretích osôb,
15. ak súd právoplatne uzná kohokoľvek zo štatutárneho orgánu Zhotoviteľa alebo zamestnancov Zhotoviteľa za vinných z trestného činu bezprostredne súvisiaceho s uzatváraním a/alebo plnením predmetu tejto Zmluvy,
16. má dôvodné podozrenie, že Zhotoviteľ uzavrel v danom verejnom obstarávaní alebo počas plnenia Zmluvy, s iným hospodárskym subjektom Zmluvu narúšajúcu hospodársku súťaž,
17. výsledky kontroly poskytovateľa nenávratného finančného príspevku neumožňujú financovanie výdavkov vzniknutých z verejného obstarávania, výsledkom ktorého je uzatvorenie tejto Zmluvy, a to bez akýchkoľvek sankcií voči Objednávateľovi, ak ešte nedošlo k plneniu z tejto Zmluvy,
18. bolo v súvislosti s výkonom kontroly verejného obstarávania Poskytovateľom nenávratného finančného príspevku, Riadiacim orgánom, Sprostredkovateľským orgánom, Úradom pre verejné obstarávanie, orgánom auditu, prípadne iným obdobným orgánom konštatované porušenie zákona o verejnom obstarávaní alebo iného zákona, a to bez možnosti Zhotoviteľa uplatniť akékoľvek sankcie voči Objednávateľovi,
19. ponuka Zhotoviteľa predložená vo verejnom obstarávaní bola Objednávateľom vyhodnotená ako úspešná v dôsledku preukázateľne vykonaných machinácií a podvodných postupov Zhotoviteľa,
20. Zhotoviteľ postúpi akúkoľvek svoju pohľadávku z tejto Zmluvy na tretiu osobu bez predchádzajúceho písomného súhlasu Objednávateľa,
21. sa preukáže, že Zhotoviteľ v ponuke v rámci verejného obstarávania predložil nepravdivé doklady alebo uviedol nepravdivé, neúplné alebo skreslené údaje,
22. v prípade porušenia povinnosti Zhotoviteľa článku VII ods. 9 prvej vety tejto Zmluvy.
23. Objednávateľ je oprávnený odstúpiť od Zmluvy aj podľa § 19 zákona o verejnom obstarávaní.

1. Zhotoviteľ je oprávnený odstúpiť od Zmluvy pri podstatnom porušení Zmluvy Objednávateľom, pričom za podstatné porušenie Zmluvy Objednávateľom sa považuje, ak je Objednávateľ v omeškaní s platbou za faktúru o viac ako šesťdesiat (60) kalendárnych dní po jej splatnosti.
2. Povinnosť doručiť odstúpenie od tejto Zmluvy, resp. výpoveď tejto Zmluvy podľa tohto článku sa považuje v konkrétnom prípade za splnenú dňom prevzatia odstúpenia, resp. výpovede alebo odmietnutím prevziať odstúpenie, resp. výpoveď. Ak si druhá Zmluvná strana neprevezme riadne doručovanú zásielku, táto sa považuje za doručenú na piaty deň odo dňa jej uloženia na pošte a zároveň platí, že týmto dňom sa Zmluvná strana oboznámila s jej obsahom. Zmluvné strany sa dohodli, že pre doručovanie Objednávateľovi je rozhodná adresa, ktorá je ako jeho sídlo uvedená v záhlaví tejto Zmluvy a pre doručovanie Zhotoviteľovi adresa zapísaná ako jeho sídlo v obchodnom registri. V prípade, že Zhotoviteľ nie je registrovaný v obchodnom registri, za rozhodujúcu sa bude považovať adresa uvedená v inom príslušnom registri.
3. Ukončením platnosti tejto Zmluvy zanikajú všetky práva a povinnosti Zmluvných strán v nej zakotvené, okrem nárokov na náhradu spôsobenej škody, nárokov na zákonné sankcie a úroky alebo iných nárokov vyplývajúcich z tejto Zmluvy, ktoré podľa ich povahy majú zostať zachované aj po ukončení platnosti tejto Zmluvy.
4. Zhotoviteľ sa zaväzuje v lehote do troch (3) pracovných dní po odovzdaní diela Objednávateľovi preukázateľne bezpečným spôsobom vymazať, odstrániť alebo iným spôsobom znehodnotiť všetky dáta (vrátane ich záložných kópií), ktoré mu poskytol Objednávateľ v rámci súčinnosti za účelom alebo v súvislosti so zhotovením diela podľa tejto Zmluvy, a o ich vymazaní, odstránení alebo znehodnotení písomne informovať Objednávateľa; v prípade listinných dokumentov sa Zhotoviteľ zaväzuje tieto bezodkladne vrátiť Objednávateľovi.
5. Zánikom tejto Zmluvy nezaniká zodpovednosť Zhotoviteľa za vady predmetu Zmluvy, ako ani za prípadnú škodu spôsobenú Objednávateľovi.

**Článok XIV**

**Protikorupčná doložka**

1. Zmluvné strany, ktoré sa výhradne pre účely tohto článku budú ďalej označovať ako ***„ministerstvo“*** (Odovzdávajúci) a ***„partner ministerstva“*** (Preberajúci), sa zaväzujú v rámci zmluvného vzťahu založeného touto Zmluvou dodržiavať a presadzovať platné právne normy zakazujúce korupciu.
2. Zmluvné strany sa zaväzujú a súhlasia s tým, že v prípade, ak konanie partnera ministerstva, či už priame alebo cez sprostredkovateľa, vo svoj prospech alebo v prospech iného, vzbudzuje dôvodné podozrenie, že ide alebo by mohlo ísť o korupciu, takéto konanie je podstatným porušením tejto Zmluvy a súčasne dôvodom na okamžité odstúpenie ministerstva od Zmluvy, pričom partner ministerstva je povinný nahradiť ministerstvu všetku škodu, ktorá mu v dôsledku takéhoto konania alebo v súvislosti s odstúpením od Zmluvy vznikla.

**Článok XV**

**Záverečné ustanovenia**

1. Pokiaľ by ktorékoľvek ustanovenie tejto Zmluvy bolo, alebo by sa stalo neplatným alebo neúčinným, či už úplne alebo len sčasti, ostatné ustanovenia tejto Zmluvy, ktorých sa neplatnosť alebo neúčinnosť priamo netýka, tým nie sú dotknuté a ostávajú naďalej v platnosti a účinnosti. Zmluvné strany sa zároveň v takomto prípade zaväzujú bez zbytočného odkladu nahradiť neplatné alebo neúčinné ustanovenie Zmluvy takým, ktoré bude platné a účinné a ktoré bude v čo možno najväčšej možnej miere zodpovedať vôli a úmyslu Zmluvných strán vyjadreným v neplatnom alebo neúčinnom ustanovení. Ak to nebude právne možné, na úpravu vzťahu medzi Zmluvnými stranami sa použije taká platná právna úprava, ktorá sa svojou povahou čo možno najviac približuje účelu a obsahu tejto Zmluvy.
2. Práva a povinnosti neupravené touto Zmluvou sa riadia ustanoveniami Obchodného zákonníka, ZoKB, ZoITVS, ich vykonávacími predpismi a ostatnými príslušnými všeobecne záväznými platnými právnymi predpismi Slovenskej republiky.
3. Zmluvné strany sa dohodli, že prípadné spory vyplývajúce z tejto Zmluvy budú riešiť predovšetkým vzájomným rokovaním zástupcov Zmluvných strán, v prípade pretrvávajúcich sporov vzniknutých z tohto zmluvného vzťahu bude na konanie príslušný vecne a miestne príslušný súd Slovenskej republiky.
4. Zmluvné strany vyhlasujú, že túto Zmluvu pred jej podpísaním prečítali, že bola uzatvorené po vzájomnej dohode, podľa ich slobodnej vôle a nie v tiesni, ani za inak nápadne nevýhodných podmienok ani v omyle.
5. Táto Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni, kedy došlo k splneniu poslednej z nasledujúcich odkladacích podmienok, ktoré musia byť splnené kumulatívne, a to:
6. k zverejneniu tejto Zmluvy podľa ustanovenia § 47a zákona č. 40/1964 Zb. Občiansky zákonník v znení neskorších predpisov, v centrálnom registri zmlúv [www.crz.gov.sk](http://www.crz.gov.sk), nakoľko ide o povinne zverejňovanú zmluvu v zmysle § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov,
7. po ukončení finančnej kontroly, ak poskytovateľ príspevku z fondov EÚ neidentifikoval nedostatky, ktoré by mali alebo mohli mať vplyv na výsledok verejného obstarávania, pričom rozhodujúci je dátum doručenia správy z kontroly Objednávateľovi. Ak boli v rámci finančnej kontroly verejného obstarávania identifikované nedostatky, ktoré mali alebo mohli mať vplyv na výsledok verejného obstarávania, zmluva nadobudne účinnosť momentom súhlasu Objednávateľa s výškou ex ante finančnej opravy uvedenej v správe z kontroly a kumulatívneho splnenia podmienky na uplatnenie ex ante finančnej opravy podľa Metodického pokynu centrálneho koordinačného orgánu (CKO) č. 5, ktorý upravuje postup pri určení finančných opráv za verejné obstarávanie.

Zmluvné strany berú na vedomie a súhlasia s tým, že táto zmluva vrátane všetkých jej príloh bude zverejnená v Centrálnom registri zmlúv. Zmluvné strany sa dohodli, že prvé zverejnenie Zmluvy v CRZ podľa predchádzajúcej vety zabezpečí Ministerstvo.

1. Zmeny a doplnenia tejto Zmluvy možno uskutočniť len na základe dohody Zmluvných strán písomným a očíslovaným dodatkom k tejto Zmluve, ktorý musí byť v súlade s § 18 zákona o verejnom obstarávaní. Dodatky alebo zmeny tejto Zmluvy nadobúdajú platnosť po ich podpísaní oboma Zmluvnými stranami a  účinnosti nadobúdajú dňom nasledujúcim po dni zverejnenia týchto dodatkov podľa ustanovenia § 47a zákona č. 40/1964 Zb. Občiansky zákonník v znení neskorších predpisov, v centrálnom registri zmlúv.
2. Zmluvné strany si vyhradzujú právo nezverejňovať podpis/signatúru štatutárneho orgánu, pretože ju považujú za skutočnosť dôverného charakteru, pričom sa výslovne zaväzujú toto ustanovenie rešpektovať a dodržiavať.
3. Táto Zmluva sa vyhotovuje v štyroch (6) originálnych rovnopisoch, pričom Objednávateľ si ponechá štyri (4) rovnopisy a Zhotoviteľ si ponechá dva (2) rovnopisy.
4. Zmluvné strany vyhlasujú, že sú plne spôsobilé na právne úkony, že text tejto Zmluvy je určitým a zrozumiteľným vyjadrením ich vážnej a slobodnej vôle byť ňou viazané, že si túto Zmluvu pred jej podpísaním prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.
5. Záväznou a neoddeliteľnou súčasťou Zmluvy sú nasledovné prílohy:
* Príloha č. 1: Špecifikácia Diela
* Príloha č. 2: Špecifikácia ceny diela
* Príloha č. 3: Zoznam subdodávateľov
* Príloha č. 4: Zoznam kľúčových expertov a znenie podmienok účasti podľa § 34 ods. 1 písm. g) zákona o verejnom obstarávaní

Za Zhotoviteľa: Za Objednávateľa:

V ....................... dňa ............................. V ......................dňa ...............................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 MUDr. Vladimír Lengvarský, MPH

 minister

**Príloha č. 1 Špecifikácia diela**

Ministerstvo zdravotníctva Slovenskej republiky ( ďalej len „MZ SR“) v zmysle ustanovenia § 3 písm. m) zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej len „ZoKB“) stojí v postavení prevádzkovateľa základnej služby a v zmysle ustanovenia § 4 písm. b) ZoKB je zároveň ústredným orgánom v oblasti kybernetickej bezpečnosti (ďalej len „ústredný orgán“), ktorý zodpovedá za zabezpečenie kybernetickej bezpečnosti v sektore zdravotníctva. MZ SR v zmysle ustanovenia § 5 zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov (ďalej len „ZoITVS“) vykonáva ako orgán riadenia správu informačných technológií verejnej správy. Z uvedeného postavenia MZ SR vyplýva povinnosť implementovať požiadavky ZoKB a ZoITVS.

Cieľom obstarávaného predmetu zákazky je zabezpečiť súlad bezpečnostných opatrení s vyššie vymedzenou legislatívou a zároveň odstrániť nedostatky zistené auditom kybernetickej bezpečnosti[[1]](#footnote-1), vykonaného v zmysle ustanovenia § 29 ZoKB, ako aj plnenie úloh v rozsahu pôsobnosti MZ SR ako ústredného orgánu a orgánu riadenia, a to:

1. Realizáciou inventarizácie, klasifikácie a kategorizácie informačných aktív[[2]](#footnote-2), analýzou rizík (ďalej len „AR“) a analýzou dopadov (ďalej len „BIA“). Ich spísanie do ucelenej formy v 3 úrovniach, a to:
	1. MZ SR ako prevádzkovateľ základnej služby,
	2. MZ SR v postavení ústredného orgánu sektoru Zdravotníctvo,
	3. pre časť 79 organizácií v zakladateľskej, zriaďovateľskej a akcionárskej pôsobnosti MZ SR.
2. Vypracovaním bezpečnostnej dokumentácie pre oblasti vymedzené ustanovením § 20 ods. 3 ZoKB a ustanovením § 14 až § 23 ods. 1 a 2 ZoITVS pre MZ SR.
3. Vypracovaním návrhu stratégie kybernetickej bezpečnosti v zmysle vykonanej AR/BIA podľa bodu a) a akčného plánu pre implementáciu prioritných opatrení predmetnej stratégie v zmysle členenia 3 úrovní.

Poskytnutím služieb tvoriacich predmet tejto zákazky MZ SR zabezpečí vykonanie rozboru stavu informačnej a kybernetickej bezpečnosti prostredníctvom analýzy rizík, vrátane syntézy v návrhu stratégie kybernetickej bezpečnosti spolu s akčným plánom pre implementáciu jej prioritných opatrení.[[3]](#footnote-3)

Predmet zákazky bude realizovaný s cieľom zabezpečenia komplexnej kybernetickej bezpečnosti, riadenia bezpečnostných rizík, rozvoja úrovne informačnej a kybernetickej bezpečnosti MZ SR i sektora zdravotníctva a zabezpečenia jeho súladu s legislatívou ZoITVS a ZoKB so zreteľom na governance informačnej a kybernetickej bezpečnosti. Predmet zákazky je spolufinancovaný z Európskeho fondu regionálneho rozvoja, prioritná os 7 - Informačná spoločnosť, výzvy “*č. OPII-2021/7/16-DOP Rozvoj governance a úrovne informačnej a kybernetickej bezpečnosti v podsektore VS*”, kód projektu v ITMS+ 311071BNT5.[[4]](#footnote-4)

Súčasťou predmetu zákazky je využitie nástroja na monitorovanie a riadenie bezpečnostných incidentov poskytnutého Ministerstvom investícií, regionálneho rozvoja a informatizácie Slovenskej republiky (ďalej len „MIRRI“) z projektu „*Centralizovaný manažment riadenia kybernetickej bezpečnosti verejnej správy*“[[5]](#footnote-5) (ďalej len “CMRKB”) pre evidenciu informačných aktív, ich klasifikácie, kategorizácie IS a sietí a riadenie identifikovaných rizík a incidentov. Požadované informácie z vykonanej analýzy je potrebné doplniť do samostatného offline klientskeho modulu alebo online klientskeho web portálu. Offline klientsky modul slúži na spracovanie informácií v prostredí organizácie a umožňuje export vybraných údajov na portál Vládneho informačného systému kybernetickej bezpečnosti (ďalej len „VISKB“) buď automaticky prostredníctvom „Application Programming Interface“ (API) alebo formou exportu do zašifrovaného súboru, ktorý je následne možné importovať na portál VISKB prostredníctvom jeho webového rozhrania. Jeho úlohou je správa údajov v nižšie uvedenom rozsahu a export vybraných údajov (uvedených v centrálnom module VISKB) v zašifrovanej forme prostredníctvom webového rozhrania portálu do centrálneho modulu. Modul umožňuje evidenciu aktív organizácie a ich manažment, vrátane ich klasifikácie a kategorizácie, manažment rizík, poskytovanie reportov a štatistických prehľadov. Modul má podobu samostatne spustiteľnej (portable) aplikácie bez potreby inštalácie v operačnom systéme Windows.

Miestom realizácie predmetu zákazky je sídlo MZ SR a jeho detašované pracovisko na Bárdošovej ulici č. 2 v Bratislave.

Hlavnými aktivitami predmetu zákazky v zmysle vyhlášky Úradu podpredsedu vlády Slovenskej republiky pre investície a informatizáciu č. 85/2020 Z. z. o riadení projektov sú:

* Analýza a Dizajn,
* Implementácia a Testovanie,
* Nasadenie.

# Popis východiskovej situácie

V zozname základných služieb má MZ SR zaradené systémy vymedzené v tabuľke 1.

Tabuľka 1 Základné služby MZ SR

| **Názov informačného systému** | **Kód MetaIS** | **Typ ISVS** |
| --- | --- | --- |
| Centrálny Informačný Systém Inšpektorátu kúpeľov a žriediel Ministerstva zdravotníctva Slovenskej republiky | [isvs\_4853](https://metais.vicepremier.gov.sk/detail/ISVS/82bd6c25-45c5-43d4-a2df-aa39babfcd11/cimaster?tab=summarizingCart) | agendový |
| CSM | [isvs\_7752](https://metais.vicepremier.gov.sk/detail/ISVS/96942287-60d0-4f07-9472-ae62adfe18e6/cimaster?tab=summarizingCart) | ekonomický a administratívny chod inštitúcie |
| DALI - Informačný systém pre kategorizáciu | [isvs\_4851](https://metais.vicepremier.gov.sk/detail/ISVS/0437a386-077f-4f20-a48f-55af254417e7/cimaster?tab=summarizingCart) | agendový |
| Human | [isvs\_4849](https://metais.vicepremier.gov.sk/detail/ISVS/215e817a-8bd2-40c0-b8e0-a69c910e8b24/cimaster?tab=summarizingCart) | ekonomický a administratívny chod inštitúcie |
| Informačný systém pre databázu referenčných cien pre potreby Ministerstva zdravotníctva Slovenskej republiky | [isvs\_4852](https://metais.vicepremier.gov.sk/detail/ISVS/75c7f71c-2abf-4a70-b04a-b59aa00a0eee/cimaster?tab=summarizingCart) | ekonomický a administratívny chod inštitúcie |
| Informačný systém SPIN | [isvs\_9321](https://metais.vicepremier.gov.sk/detail/ISVS/95d28dd7-6827-4545-a1e0-d224fc0bca94/cimaster?tab=summarizingCart) | ekonomický a administratívny chod inštitúcie |
| Informačný systém STATA | [isvs\_4850](https://metais.vicepremier.gov.sk/detail/ISVS/73d8ba5b-bacb-451b-8ae1-c5d2e06001f5/cimaster?tab=summarizingCart) | ekonomický a administratívny chod inštitúcie |
| Intranet Ministerstva zdravotníctva Slovenskej republiky | [isvs\_4848](https://metais.vicepremier.gov.sk/detail/ISVS/c6b6da40-c760-4252-85d1-2e3ebf53a5fa/cimaster?tab=summarizingCart) | ekonomický a administratívny chod inštitúcie |
| Portál Kategorizácia | [isvs\_4845](https://metais.vicepremier.gov.sk/detail/ISVS/0c1f6798-f78f-4a4f-81da-c683c25459a8/cimaster?tab=summarizingCart) | prezentačný |
| Webové sídlo Ministerstva zdravotníctva Slovenskej republiky | [isvs\_4826](https://metais.vicepremier.gov.sk/detail/ISVS/34d91b8e-e018-4c30-8eaf-77e1d8bed035/cimaster?tab=summarizingCart) | prezentačný |

Okrem vyššie vymedzených systémov prevádzkuje MZ SR aj ostatné informačné systémy, ktoré sú dostupné v Centrálnom metainfromačnom systéme verejnej správy ([MetaIS](https://metais.vicepremier.gov.sk/cilist/ISVS?page=1&count=20&filter%5BglobalSearch%5D=%257B%2522attributes%2522%253A%255B%255D%252C%2522metaAttributes%2522%253A%257B%2522liableEntity%2522%253A%255B%2522be304941-5b5c-4ee5-8f64-b46d7048d9c6%2522%255D%257D%257D)[[6]](#footnote-6)), vrátane bežných podporných systémov (ako napr.: doménový radič „Windows Active Directory“, mailový systém a vnútorná infraštruktúra IKT), ktoré majú v prípade ich narušenia negatívny vplyv na fungovanie MZ SR. Pre aktíva nie je spracovaná analýza rizík a analýza dopadov.

**Bezpečnostná dokumentácia**

V súčasnosti má MZ SR vypracované a účinné interné riadiace akty (ďalej len „IRA“) pre oblasť informačnej a kybernetickej bezpečnosti z roku 2014, ktoré nereflektujú aktuálne požiadavky v zmysle vecne príslušnej legislatívy. Konkrétny zoznam IRA:

* Bezpečnostný projekt MZ SR
* Evidencia informačných systémov
* Bezpečnostná politika
* Personálna bezpečnosť
* Riadenie aktív
* Riadenie rizík
* Riadenie fyzickej a objektovej bezpečnosti
* Riadenie logických prístupov
* Riadenie komunikácie a prevádzky
* Riadenie aktualizácie IKT a tretie strany
* Riadenie incidentov
* Riadenie kontinuity
* Terminologický slovník informačnej bezpečnosti

Ďalšia úprava IRA po roku 2014:

* Služobný predpis č. 1/2015 MZ SR - Základné pravidlá bezpečného spracúvania údajov a používania prostriedkov IT používateľmi aktív zo dňa 1.6.2015
* Opatrenie vedúcej služobného úradu č. 1/2015 zo dňa 20.8.2015 (povinnosť oboznámiť sa s služobného predpisu +/2015)
* Služobný predpis Ministerstva zdravotníctva Slovenskej republiky č. 1/2016 (Základné pravidlá správy informačných systémov a služieb administrátormi systému) zo dňa 5.1.2016
* Opatrenie generálneho tajomníka služobného úradu č. 1/2022 na zabezpečenie kontinuálneho riadenia úrovne informačnej a kybernetickej bezpečnosti v prostredí Ministerstva zdravotníctva SR zo dňa 15.5.2022
* Smernica Ministerstva zdravotníctva Slovenskej republiky o postupe pri tvorbe, pripomienkovaní, uzatváraní a evidovaní zmlúv zo dňa 15.7.2022
* Smernica Ministerstva zdravotníctva Slovenskej republiky o stanovení pravidiel a podmienok prideľovania a používania zariadení informačno-komunikačnej techniky zo dňa 18.7.2022.

**Organizačný poriadok**

MZ SR v súlade so všeobecne záväznými právnymi predpismi a Štatútom MZ SR ustanovuje vnútorné organizačné členenie organizačných útvarov, v ktorom je začlenený aj Odbor informačnej bezpečnosti.[[7]](#footnote-7) Tento je v súčasnosti obsadený a pozostáva z riaditeľa a 3 referentov. Projekt môže poukázať na potrebu zabezpečenia ďalších bezpečnostných rolí napr. pre účely bezpečnostného monitoringu, riadenia bezpečnostných incidentov, posudzovania technických zraniteľností alebo výkon interných bezpečnostných auditov a pod. formou rozšírenia odboru.

Do plnenia opisu predmetu zákazky budú zapojení biznis garanti MZ SR. MZ SR pre riadenie a prevádzku projektu disponuje s nasledovnými zdrojmi.

**RIS RR**

Rozpočtový informačný systém riadenia rizík (kód MetaIS „[isvs\_9015](https://data.gov.sk/id/egov/isvs/9015)“), ktorý je implementovaný v prostredí MZ SR a naprieč organizáciami v zakladateľskej, zriaďovateľskej a akcionárskej pôsobnosti MZ SR.

**Pracovná skupina na podporu pri zvyšovaní úrovne kybernetickej bezpečnosti v sektore zdravotníctva**

Pracovnú skupinu zriaďuje Bezpečnostný výbor MZ SR[[8]](#footnote-8) pre oblasť informačnej a kybernetickej bezpečnosti. Členmi pracovnej skupiny sú zástupcovia útvarov organizačných jednotiek MZ SR a nasledujúcich organizácií: Univerzitná nemocnica Bratislava, Národné centrum zdravotníckych informácií a Asociácia nemocníc. Pracovná skupina na základe zásady odbornosti najmä:

1. plní úlohy uložené predsedom Výboru. podpredsedom Výboru alebo vedúcim pracovnej skupiny;
2. poskytuje súčinnosť, usmernenia a odbornú/kvalifikovanú podporu pri zvyšovaní úrovne kybernetickej bezpečnosti v sektore zdravotníctva;
3. napomáha identifikovať, rozvíjať a realizovať projekty s cieľom zvyšovať kybernetickú bezpečnosť v sektore zdravotníctva.

# Spôsob realizácie aktivít projektu

Obstarávaný predmet zákazky je v súlade s horizontálnym projektom č. OPII-2021/7/16-DOP “Rozvoj governance a úrovne informačnej a kybernetickej bezpečnosti v podsektore VS”, pričom predmetom zákazky je:

1. Analyzovať aktuálny stav v oblasti riadenia informačnej a kybernetickej bezpečnosti a jeho zosúladenie s požiadavkami vecne príslušnej legislatívy.
2. Vykonať analýzu relevantných rizík v zmysle metodiky[[9]](#footnote-9) Národného bezpečnostného úradu (ďalej len „NBÚ“) a analýzu dopadov (AR/BIA) zameranú na 3 úrovne:
3. MZ SR v postavení prevádzkovateľa základnej služby a orgánu riadenia v oblasti informačných technológií verejnej správy,
4. MZ SR v postavení ústredného orgánu sektoru Zdravotníctvo,
5. pre množinu 79 organizácií v zakladateľskej, zriaďovateľskej a akcionárskej pôsobnosti MZ SR ako celok, ktoré sú prevádzkovateľom základnej služby (zo 79 organizácií je 28 v sektore zdravotníctvo, 56 v sektore verejná správa a z toho 5 je prienikom zaradenia v oboch sektoroch, pozn. aktuálny stav).

Požadovaným výstupom realizácie predmetu zákazky bude prehlaď identifikovaných rizík s návrhom možných opatrení na ich minimalizáciu na všetkých úrovniach, vrátane

1. identifikácie aktív a ohodnotenia ich kritickosti,
2. klasifikácie aktív a kategorizácie informačných systémov (ďalej len “IS”) a sietí,
3. identifikácie hrozieb a vektorov útokov,
4. analýzy potenciálnych dopadov,
5. identifikácie rizík na základe pravdepodobností výskytu hrozieb a možných dopadov,
6. identifikácie existujúcich opatrení a reziduálnych rizík,
7. návrhu bezpečnostných opatrení na mitigáciu identifikovaných rizík.
8. Na základe AR/BIA v bode 2. spracovať stratégiu informačnej a kybernetickej bezpečnosti pre MZ SR v postavení prevádzkovateľa základnej služby a sektor Zdravotníctvo vrátane roadmapy (akčného plánu) na implementáciu navrhnutých opatrení v zmysle metodiky a inštitucionálneho rámca tvorby verejných stratégií[[10]](#footnote-10). Vypracovať podklad pre formálne rozhodnutia vedenia MZ SR v oblasti  riadenia rizík (o ich akceptácii alebo prijatí adekvátnych opatrení na ich zníženie alebo úplnú elimináciu).
9. Vypracovať požadované IRA a interné dokumenty v slovenskom jazyku elektronicky spracovávané na dátovom nosiči (CD/DVD, USB kľúč, externý prenosný pevný disk s primeranou kapacitou a rozhraním nim. USB 3.0 alebo vyšším a pod.) pre relevantné oblasti riadenia informačnej a kybernetickej bezpečnosti v zmysle IRA – „*Smernica upravujúca tvorbu, vydávanie, publikovanie a evidenciu interných riadiacich aktov Ministerstva zdravotníctva Slovenskej republiky*“ platná od dňa 1.10.2018, ktorá tvorí prílohu č. 2 Špecifikácie zákazky.
10. Zaviesť do prostredia MZ SR klientský nástroj (modul) poskytnutý MIRRI z projektu CMRKB pre evidenciu informačných aktív, ich klasifikácie, kategorizácie IS a sietí a riadenie identifikovaných rizík a incidentov.

**Implementácia predmetu zákazky bude pozostávať z nasledovných aktivít**

Hlavné aktivity:

Aktivita **Analýza a dizajn** bude pozostávať z nasledovných častí:

* analýza aktuálneho stavu informačnej a kybernetickej bezpečnosti a súladu s legislatívnymi požiadavkami,
* inventarizácia a klasifikácia informačných aktív a kategorizácia IS a sietí,
* analýza rizík a analýza dopadov,
* zavedenie procesu riadenia rizík a procesu governance informačnej a kybernetickej bezpečnosti,
* dodávka produktov definovaných v tabuľke 2 na základe dostupných metodík[[11]](#footnote-11) MIRRI,
* analýza zavedenia offline klientskeho nástroja (modulu) evidencie informačných aktív, ich klasifikácie a kategorizácie a riadenia rizík a incidentov.

Aktivita **Implementácia a Testovanie** pozostáva z customizácie klientskeho modulu VISKB, nástroja (Portable App[[12]](#footnote-12)), ktorý umožňuje evidenciu potrebných údajov v oblasti informačnej a kybernetickej bezpečnosti, najmä evidenciu kontaktných údajov a základných údajov o MZ SR, evidenciu aktív, klasifikáciu a kategorizáciu, dáta z AR/BIA, katalóg rizík a pod. Jedná sa open source modul VISKB poskytnutý MIRRI[[13]](#footnote-13). Tento sa v aktivite Implementácia a Testovanie prispôsobí na potreby MZ SR.

Aktivita **Nasadenie** pozostáva z nasadenia vyššie spomínaného klientskeho nástroja evidencie informačných aktív, rizík a incidentov. Základné údaje o organizácii, ako názov organizácie, adresa organizácie, typ organizácie (podľa číselníka typov), poznámka. Kontaktné údaje, ako meno, e-mail, telefón na pracovisko, mobilný telefón, roly osoby (roly podľa číselníka rolí a možnosť textového popisu iných rolí), dostupnosť kontaktu (8x5, 24x7, ...). IPv4 adresy, ako IPv4 adresa alebo rozsah IPv4 adries (adresa siete/dĺžka masky), účel použitia danej adresy (adries).

Zoznam produktov, ktoré sú predmetom zákazky je nasledovný:

Tabuľka 2 Zoznam produktov

| **ID** | **Aktivita/prevádzková dokumentácia (výstup)** | **Poznámka** |
| --- | --- | --- |
| 1.1 | Posúdenie súladu s bezpečnostnými požiadavkami podľa ZoKB (vyhlášky NBÚ č. 362/2018 Z. z.) ako aj ZoITVS (vyhlášky č. 179/2020 Z. z.) a návrh strategického akčného plánu úloh na zabezpečenie súladu | Nakoľko bol audit v zmysle ZoKB vykonaný, ide o "pred-audit", resp. posúdenie stavu kybernetickej bezpečnosti aj voči požiadavkám ZoITVS. Výstupom aktivity bude:- Úplný kontrolný zoznam legislatívnych požiadaviek za obe legislatívy a ich súladu s aktuálnym stavom, - Návrh akčného plánu strategických úloh. |
| 1.2 | Vypracovanie IRA a prevádzkovej dokumentácie riadenia informačnej a kybernetickej bezpečnosti: | Výstupom aktivity bude interná dokumentácia a IRA uvedené nižšie. |
| 1.2.1 | Stratégia kybernetickej bezpečnosti | V štruktúre a v súlade s obsahovými požiadavkami podľa prílohy č. 1 vyhlášky NBÚ č. 362/2018 Z. z. |
| 1.2.2 | Bezpečnostná politika | V štruktúre a v súlade s obsahovými požiadavkami podľa prílohy č. 1 vyhlášky NBÚ č. 362/2018 Z. z. |
| 1.2.3 | Smernica pre riadenie informačnej bezpečnosti | IRA ohľadom organizačnej štruktúry (roly) riadenia informačnej a kybernetickej bezpečnosti a základných úloh, povinností a zodpovedností v tejto oblasti. |
| 1.2.4 | Klasifikácia informácií a kategorizácia sietí a informačných systémov | IRA pre výkon identifikácie a inventarizácie aktív a následne spôsobu ich klasifikácie a kategorizácie IS a sietí. |
| 1.2.5 | Smernica výkonu analýzy rizík a analýzy dopadov (AR/BIA) | IRA pre výkon AR/BIA, vrátane definovania základných parametrov (hrozby, dopadové kritéria, spôsob identifikácie a klasifikácie rizík, spôsob definovania RTO a RPO a pod.). |
| 1.2.6 | Smernica o bezpečnej prevádzke IS a sietí | Bude pokrývať najmä oblasti:- bezpečná správa a prevádzka IS a sietí,- riadenie zmien,- riadenie kapacít,- riadenie záplat a aktualizácii,- zálohovanie dát,- posudzovanie technických zraniteľností,- správa používateľských účtov a riadenie prístupov,- bezpečnostné požiadavky pre prístupové práva a účty privilegovaných používateľov. |
| 1.2.7 | Smernica o monitorovaní a riešení kybernetických bezpečnostných incidentov | Bude pokrývať procesy bezpečnostného monitoringu a identifikácie bezpečnostných incidentov a kompletný proces ich riadenia. |
| 1.2.8 | Politika BCM vrátane stratégie obnovy a BCP a DRP min. pre kritické systémy organizácie | Obsahom bude najmä: Politika BCM, stratégia obnovy, BCP a DRP plány pre kritické systémy. |
| 1.2.9 | Bezpečnostný projekt kritických informačných systémov MZ SR | Bezpečnostný projekt kritických (kľúčových) informačných systémov podľa ZoITVS  |
| 1.3 | Inventarizácia, klasifikácia a kategorizácia | Výstupom aktivity bude realizácia inventarizácie a klasifikácie informačných aktív (vytvorenie zoznamu aktív a ich klasifikácie z pohľadu dôvernosti, integrity a dostupnosti) a kategorizácie IS a sietí na základe klasifikácie.Na aktivite sa budú podieľať aj interní zamestnanci, cieľom predmetu zákazky je aj transfer know-how, aby si bola organizácia schopná klasifikáciu a kategorizáciu následne aktualizovať aj vlastnými silami. |
| 1.4 | Vykonanie analýzy rizík a analýzy dopadov | Výstupom bude vykonaná AR/BIA podľa jednotnej smernice (metodiky) pre dátovo-procesné aktíva (biznis agendy) a IKT zdroje, ktoré tieto agendy podporujú.Na AR/BIA sa budú podieľať aj interní zamestnanci, cieľom predmetu zákazky je aj transfer know-how, aby si bola organizácia schopná tieto analýzy opakovane realizovať a aktualizovať aj vlastnými silami. |
| 1.5 | Návrh katalógu rizík a spôsobov ich riadenia | Návrh katalógu rizík a spôsobu ich udržiavania, aktualizácie a riadenia (mitigácie), ktorý bude obsahovať identifikované riziká z AR/BIA a spôsoby (možnosti) ich riadenia (mitigácie), vrátane zavedenia formalizovaného a opakovaného procesu riadenia rizík a ich schválenia vedením MZ SR alebo Bezpečnostným výborom ak tento bude zriadený. |
| 1.6 | Klientsky modul evidencie informačných aktív, ich klasifikácie a kategorizácie a riadenia rizík a incidentov | Implementácia a prispôsobenie klientského modulu poskytnutého MIRRI z projektu CMRKB pre evidenciu informačných aktív, ich klasifikácie, kategorizácie IS a sietí a riadenie identifikovaných rizík a incidentov. |
| 2.1 | Analýza kybernetických rizík v sektore zdravotníctvo | Analýza rizík sa bude týkať v členení celý sektor zdravotníctvo[[14]](#footnote-14) s podmnožinami:* Organizácie v pôsobnosti MZ SR (NCZI, ÚVZ a RÚVZ, ďalšie rozpočtové a príspevkové organizácie MZ SR v členení poskytovatelia ústavnej zdravotnej starostlivosti, poskytovatelia ambulantnej ústavnej starostlivosti
* Ďalšie organizácie, neštátni poskytovatelia ústavnej zdravotnej starostlivosti, neštátni poskytovatelia ambulantnej zdravotnej starostlivosti
* Iné entity (napr. zaoberajúce sa laboratórnymi službami).

Oblasti analýzy rizík,* Dôvernosť, integrita a dostupnosť spracúvaných informácií s osobitným dôrazom na osobitnú kategóriu osobných údajov v (zdravotné záznamy)[[15]](#footnote-15)
* Dostupnosť poskytovaných služieb / kontinuita činností
* Personálne zabezpečenie kybernetickej bezpečnosti
* Fyzická a objektová bezpečnosť
* Zabezpečovanie súladu s predmetnou legislatívou
* Riziká dodávateľských služieb, vývoja a údržby informačných systémov
* Riziká riadenia kybernetickej bezpečnosti
* Reakcia na bezpečnostné incidenty.
 |
| 2.2 | Návrh stratégie kybernetickej bezpečnosti v sektore zdravotníctvo | Na základe analýzy kybernetických rizík v rezorte Zdravotníctvo (v zmysle ID 2.1 tejto tabuľky) navrhnúť stratégiu kybernetickej bezpečnosti v sektore v súlade s Národnou stratégiou kybernetickej bezpečnosti na roky 2021 až 2025, Akčným plánom realizácie národnej stratégie kybernetickej bezpečnosti na roky 2021 až 2025 a inými strategickými dokumentmi v príslušnej oblasti, ktoré sú verejne dostupné.Pokryje oblasti najmä:* Východiská stratégie
* Bezpečnostné princípy a zásady
* Hlavné hrozby a zraniteľnosti
* Strategické ciele v rezorte
* Organizačné zabezpečenie kybernetickej bezpečnosti
* Budovanie bezpečnostného povedomia
* Spôsob implementácie kybernetickej bezpečnosti
* Prioritné opatrenia.
 |
| 2.3 | Návrh akčného plánu pre implementáciu prioritných opatrení stratégie | Akčný plán vychádza zo stratégie kybernetickej bezpečnosti v zdravotníctve (v zmysle ID 2.2 tejto tabuľky). Detailnejšie rozpracúva prioritné opatrenia. Zahŕňa v sebe:* konkrétne úlohy a aktivity rozdelené podľa strategických cieľov a priorít,
* spôsob realizácie jednotlivých úloh a aktivít
* časový horizont plnenia úloh,
* zodpovedné subjekty v roli gestorov a participujúcich subjektov,
* dopady, resp. náklady vyvolané jednotlivými úlohami.
 |

Z časového hľadiska budú všetky aktivity realizované nasledovným spôsobom:

* Od začiatku až do konca plnenia predmetu zákazky budú všetky aktivity realizované v predpokladanom horizonte 6 mesiacov od nadobudnutia účinnosti Zmluvy o dielo uzatvorenej ako výsledok verejného obstarávania,
* Analýza a Dizajn budú realizované od nadobudnutia účinnosti Zmluvy o dielo uzatvorenej ako výsledok verejného obstarávania až do konca plnenia predmetu zákazky,
* Implementácia a Testovanie ako aj Nasadenie budú realizované v posledných troch mesiacoch plnenia predmetu zákazky, pričom sa ako vstup pre „customizáciu“ použijú práve výstupy z aktivity/etapy Analýza a Dizajn (počas posledných 3 mesiacov).

Počas plnenia predmetu zákazky sa vyžaduje vo všetkýchaktivitách využitie odborne spôsobilého kľúčového experta, ktorý disponuje v oblasti informačnej a kybernetickej bezpečnosti niektorým z certifikátov vydaných autoritami „*ISACA, (ISC)², GIAC, alebo CompTIA*“[[16]](#footnote-16) prípadne ich ekvivalent.

**Ministerstvo zdravotníctva Slovenskej republiky**

**Limbová ul. 2, P.O.BOX 52, 837 52 Bratislava 37**

 Bratislava, 21. 09. 2018

 Číslo: S11256-2018-ONAPP-1

**Smernica**

 **upravujúca**

 **tvorbu, vydávanie, publikovanie a evidenciu interných riadiacich aktov Ministerstva zdravotníctva**

**Slovenskej republiky**

**Vypracovala:**

**JUDr. Niki Vrbová**

**vedúca Oddelenia nesporovej agendy a právnej podpory**

**Zodpovední:**

**Mgr. Marianna Kozmannová**

**riaditeľka Odboru právneho (poverená zastupovaním)**

**Mgr. Katarína Hermann**

**riaditeľka Osobného úradu**

**Predkladá:**

**JUDr. Ing. Jozef Ráž**

**generálny tajomník služobného úradu**

**Článok 1**

**Úvodné ustanovenie**

Ministerstvo zdravotníctva Slovenskej republiky (ďalej aj ako „ministerstvo“ alebo „MZ SR“) podľa Čl. 11 ods. 2 písm. a) bodu 2. Organizačného poriadku Ministerstva zdravotníctva Slovenskej republiky v platnom znení (ďalej len „Organizačný poriadok MZ SR“) vydáva na zabezpečenie jednotného postupu pri tvorbe, vydávaní, publikovaní a evidencii interných riadiacich aktov ministerstva túto smernicu.

**Článok 2**

**Predmet úpravy**

1. Smernica ustanovuje zásady a jednotný postup vecne príslušných organizačných útvarov ministerstva v zmysle Organizačného poriadku MZ SR pri tvorbe, vydávaní, publikovaní a evidencii interných riadiacich aktov ministerstva s cieľom vytvoriť funkčný a efektívny systém ich tvorby a evidencie.
2. Smernica sa nevzťahuje na legislatívne právne akty (zákony, nariadenia vlády Slovenskej republiky, vyhlášky, výnosy a opatrenia ministerstva) a opatrenia ministerstva, ktoré sú zverejňované vo Vestníku Ministerstva zdravotníctva Slovenskej republiky.

**Článok 3**

**Vymedzenie niektorých pojmov**

1. Interné riadiace akty v súlade so zákonmi a ostatnými všeobecne záväznými právnymi predpismi bližšie upravujú proces riadenia na ministerstve.
2. Internými riadiacimi aktami ministerstva sú:
3. v kompetencii ministra
4. príkaz ministra;
5. smernica ministerstva;
6. v kompetencii generálneho tajomníka služobného úradu
7. služobný predpis;
8. opatrenie generálneho tajomníka služobného úradu;

c) v kompetencii štátnych tajomníkov a generálnych riaditeľov

1. metodické usmernenie;
2. iné riadiace akty (napr. pokyn a pod.).
3. Register interných riadiacich aktov ministerstva je register vedený v elektronickej a v písomnej forme, v ktorom sú zaevidované všetky vydané interné riadiace akty ministerstva. Register interných riadiacich aktov vedie Odbor právny.

**Článok 4**

**Pravidlá tvorby interných riadiacich aktov**

1. Interné riadiace akty sa vypracúvajú v súlade s právnymi predpismi, Organizačným poriadkom MZ SR a inými internými riadiacimi aktami.
2. Na tvorbu interných riadiacich aktov sa primerane použijú legislatívno-technické pokyny uvedené v prílohe č. 1 Legislatívnych pravidiel vlády Slovenskej republiky.
3. Interný riadiaci akt možno zmeniť alebo doplniť len interným riadiacim aktom rovnakého druhu. Zmeny alebo doplnenia sa vykonávajú dodatkami, alebo vydaním nového interného riadiaceho aktu, ktorý zruší predošlý.
4. Interné riadiace akty sa označujú vzostupne. Evidenčné číslo má tvar „N/RRRR“, kde „N“ je poradové číslo interného riadiaceho aktu v danom roku a „RRRR“ je rok vydania.
5. Za prípravu a predkladanie návrhu interného riadiaceho aktu zodpovedá organizačný útvar ministerstva, ktorý má predmetnú upravovanú oblasť vo svojej vecnej pôsobnosti podľa Organizačného poriadku MZ SR (ďalej len „gestorský útvar“). Ak sa interný riadiaci akt týka pôsobnosti viacerých organizačných útvarov, zodpovedá za jeho prípravu ten organizačný útvar, ktorého sa interný riadiaci akt prevažne týka. Ak pôsobnosť nie je zrejmá a medzi organizačnými útvarmi nedôjde k dohode, o pôsobnosti rozhodne osoba oprávnená schváliť interný riadiaci akt. Ostatné organizačné útvary zodpovedné za prípravu interného riadiaceho aktu sa označujú ako spolugestorské útvary.

**Článok 5**

**Schvaľovanie, evidencia a zverejňovanie interných riadiacich aktov**

1. Gestorský útvar predloží návrh interného riadiaceho aktu na schválenie príslušnému vedúcemu zamestnancovi ministerstva (minister zdravotníctva Slovenskej republiky, štátny tajomník ministerstva, generálny tajomník služobného úradu, generálny riaditeľ sekcie ministerstva a pod.).
2. Gestorský útvar predloží schválený a podpísaný interný riadiaci akt v jednej fotokópii a zároveň v elektronickej podobe Odboru právnemu na zaevidovanie do Registra interných riadiacich aktov.
3. Ak sa vykonáva zmena alebo doplnenie existujúceho (platného) interného riadiaceho aktu, gestorský útvar predloží v písomnej aj elektronickej podobe dodatok, príp. aj konsolidované znenie novelizovaného interného riadiaceho aktu so zapracovanými zmenami.
4. Za obsahové náležitosti interného riadiaceho aktu je zodpovedný gestorský útvar.
5. Odbor právny pridelí internému riadiacemu aktu evidenčné číslo podľa článku 4 ods. 4 tejto smernice.
6. Po pridelení evidenčného čísla gestorský útvar zabezpečí zverejnenie interného riadiaceho aktu na intranete ministerstva alebo na internetovej stránke ministerstva (podľa druhu interného riadiaceho aktu).
7. Gestorský útvar je zodpovedný za správne a aktuálne znenie zverejnených interných riadiacich aktov.

**Článok 6**

**Spoločné ustanovenia**

1. Gestorský útvar je povinný priebežne sledovať aktuálnosť interných riadiacich aktov vo svojej pôsobnosti a podľa potreby navrhovať ich zmenu, doplnenie alebo zrušenie.
2. Každý zamestnanec ministerstva je povinný v rozsahu potrebnom pre riadny výkon svojich služobných úloh alebo pracovných úloh oboznamovať sa s internými riadiacimi aktami evidovanými v Registri interných riadiacich aktov a zverejňovanými na intranete ministerstva, a dodržiavať ich.

**Článok 7**

**Záverečné ustanovenie**

Táto smernica nadobúda účinnosť dňom 1. októbra 2018.

 **Andrea Kalavská**

 ministerka

**Príloha č. 2: Špecifikácia ceny diela**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Položka /názov** | **Merná jednotka** | **Množstvo** | **Celková cena v Eur bez DPH**  | **DPH v Eur** | **Celková cena v Eur s DPH**  |
| 1. | Analýza a Dizajn | človeko-deň | 240 |   |   |   |
| 2. | Implementácia a testovanie | človeko-deň | 15 |   |   |   |
| 3. | Nasadenie | človeko-deň | 5 |   |   |   |
| 4. | Súčet | 260 |  |  |  |

**Príloha č. 3 Zoznam subdodávateľov** (s výnimkou subdodávateľov tovarov)

|  |  |  |  |  |  |
| --- | --- | --- | --- | --- | --- |
| P. č. | Meno a priezvisko/Obchodné meno a adresa pobytu/sídlo subdodávateľa | IČO alebo dátum narodenia, ak nebolo pridelené IČO | % podielplnenia na Zmluve | Predmet subdodávok | Osoba oprávnená konať za subdodávateľa - meno a priezvisko, adresa pobytu, dátum narodenia.  |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

**Príloha č. 4 Zoznam kľúčových expertov a znenie podmienok účasti podľa § 34 ods. 1 písm. g) zákona o verejnom obstarávaní**

|  |  |  |  |
| --- | --- | --- | --- |
| Kľúčový expert č. | Kľúčová pozícia experta | Meno | Priezvisko |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| 5 |  |  |  |

1. V rámci súčinnosti poskytne MZ SR zhotoviteľovi po podpise Zmluvy o dielo informácie potrebné na plnenie predmetu zákazky. [↑](#footnote-ref-1)
2. Výklad pojmu „aktíva“. Hmotné, alebo nehmotné statky, ktoré pre organizáciu priamo, alebo nepriamo predstavujú súčasnú, alebo potenciálnu hodnotu. (Aktívami sú všeobecne najmä: procesy, know-how, dáta, informácie, software, služby, objekty, technologické komponenty a priestory organizácie). [↑](#footnote-ref-2)
3. V zmysle metodiky a inštitucionálneho rámca tvorby verejných stratégií <https://www.mirri.gov.sk/sekcie/investicie/narodny-investicny-plan/vladne-materialy/metodika-a-institucionalny-ramec-tvorby-verejnych-strategii/index.html> [↑](#footnote-ref-3)
4. <https://www.itms2014.sk/schvalena-zonfp?id=5fa03177-267b-4ea9-866c-218c5b219e85> [↑](#footnote-ref-4)
5. https://www.uvo.gov.sk/vyhladavanie-zakaziek/detail/434214 [↑](#footnote-ref-5)
6. https://metais.vicepremier.gov.sk/cilist/ISVS?page=1&count=20&filter%5BglobalSearch%5D=%257B%257D [↑](#footnote-ref-6)
7. https://health.gov.sk/?organizacna-struktura [↑](#footnote-ref-7)
8. Vestník MZ SR 2021, čiastka 11-14 z dňa 11. júna 2021, 69 ročník. <https://www.health.gov.sk/Zdroje?/Sources/dokumenty/vestniky_mz_sr/2021/vestnik-2021-11-14.pdf> [↑](#footnote-ref-8)
9. <https://www.nbu.gov.sk/wp-content/uploads/2021/12/Metodika_analyza_rizik_v1.0_12_2021.pdf> [↑](#footnote-ref-9)
10. https://www.mirri.gov.sk/sekcie/investicie/narodny-investicny-plan/vladne-materialy/metodika-a-institucionalny-ramec-tvorby-verejnych-strategii/index.html [↑](#footnote-ref-10)
11. https://www.mirri.gov.sk/sekcie/informatizacia/kyberneticka-bezpecnost/bezpecnostna-dokumentacia-metodiky/index.html [↑](#footnote-ref-11)
12. (prenosná aplikácia) softvérový produkt navrhnutý tak, aby sa dal jednoducho presúvať z jedného výpočtového prostredia do druhého [↑](#footnote-ref-12)
13. Špecifikácia klientskeho modulu VISKB https://www.uvo.gov.sk/vyhladavanie-dokumentov/detail/3165611 [↑](#footnote-ref-13)
14. V zmysle Prílohy č. 1 k ZoKB [↑](#footnote-ref-14)
15. Osobitnú kategóriu osobných údajov vymedzuje Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) a *per analogiam* zákon č. 18/2018 Z. z. o ochrane osobných údajov a o zmene a doplnení niektorých zákonov [↑](#footnote-ref-15)
16. Podľa „Prílohy č. 2 Zoznamu odborných certifikátov“ v dokumente Výber dodávateľa služieb kybernetickej bezpečnosti“ dostupný na adrese <https://www.mirri.gov.sk/wp-content/uploads/2022/03/KB-K1_2_3-vyber-dodavatela-sluzieb-kybernetickej-bezpecnosti.pdf> [↑](#footnote-ref-16)